burgasdotpro/wikipedia huggingface dataset:
Diaľnica 401 (Ontário)

Diaľnica 401 (oficiálne alebo , bežne alebo hovorovo je diaľnica v kanadskej provincii Ontário. Jej dĺžka je od Windsoru po hranicu s Quebecom. Časť diaľnice, ktorá prebieha Torontom je najrušnejšia diaľnica na svete. a jedna z najširších.
Diaľnica 401 sa tiahne cez juhozápadné, stredné a východné Ontário. Očakávajúc budúce rozširovanie diaľnice Ministerstvo dopravy kúpilo 91,4 m pás pozdĺž celej diaľnice. Všeobecne však diaľnica okupuje len časť tohto priestoru. Je to jedna z najrušnejších diaľnic sveta; podľa analýzy z roku 2008 bola ročná priemerná denná premávka medzi Weston Road a Diaľnicou 400 v Toronte približne 450 000, kým iná štúdia odhadla počet vozidiel využívajúcich tento úsek niektoré dni na viac než 500 000. Toto z diaľnice robí najrušnejšiu cestu v Severnej Amerike pred Santa Monica Freeway v Los Angeles a I-75 v Atlante. Just-in-time dodávka autočastí vo vysoko integrovanom automobilovom priemysle v Michigane a Ontáriu prispeli k statusu diaľnice ako najrušnejšej trase nákladných áut, nesúcej 60% automobilovej dopravy medzi Spojenými štátmi a Kanadou.
Diaľnica 401 tiež obsahuje najrušnejší most s viacerými časťami v Severnej Amerike, nachádza sa v Hogg's Hollow v Toronte. Štyri mosty, dva v každom smere pre kolektorové a expresné pruhy niesli priemerne 373 700 vozidiel denne v roku 2006. Diaľnica je jedna z chrbtíc siete v regióne Veľkých kanadských jazier, spájajúca husto obývaný koridor Quebec–Windsor s Michiganom, New Yorkom a Cottage country (Chatovou krajinou) stredného Ontária. Je to hlavné spojenie medzi Torontom a Montrealom, na hranici s Quebecom sa z nej stáva Diaľnica 20.
Hamé

Hamé s.r.o. je tradičná česká firma zaoberajúca sa výrobou trvanlivých i chladených potravín. Jej sídlo sa v súčasnosti nachádza v Kunoviciach pri Uherskom Hradišti. Hamé kúpila v roku 2008 islandská spoločnosť Nordic Partners; za Hamé zaplatila zhruba 4,5 miliardy korún. V decembri 2015 odkúpila Hamé nórska firma Orkla, keď zaplatila 175 miliónov eur (4,7 miliárd korún). Okrem obchodnej značky Hamé svoje výrobky predáva aj pod prémiovými značkami Veselá pastýřka, Otma, Znojmia, Hamánek a Hamé Life Style.
Hamé sa radí medzi najväčších českých výrobcov potravín a má vo svojom portfóliu približne 1 700 rôznych druhov produktov: kečupy, paštéty, mäsové konzervy, hotové jedlá, zeleninové výrobky, ovocné zmesi, džemy, kompóty, dojčenskú stravu, bagety, sendviče, sirupy a ďalšie.
V roku 2014 mala firma tržby 4,9 miliardy korún a čistý zisk predstavoval 234 miliónov korún. Export tvorí viac ako polovicu tržieb Hamé a svoje produkty táto firma vyváža do zhruba 40 krajín sveta na piatich kontinentoch. V roku 2014 firma oznámila, že sa jej podarilo vyviezť prvé produkty do Číny a že aj naďalej plánuje rozvíjať obchod v perspektívnych afrických krajinách.
Hamé má v súčasnosti 7 výrobných závodov v Česku a tri v zahraničí. V zahraničí to sú závody Caracal v Rumunsku, Bogoljubovo v Rusku a v Prešove na Slovensku.
História značky.
V roku 1922 založil živnostník v Babiciach konzervárenskú dielňu, ktorú v roku 1932 získala spoločnosť Biochema, ako významný tuzemský konzervárenský podnik. Táto firma začala svoje produkty vyvážať do zahraničia, kde jedna z významných cieľových destinácií bolo Írsko. A práve zo staroírčiny pochádza aj samotné slovo "Hamé", ktoré znamená "Domov". Slovo Hamé je v logu znázornené spolu s medveďom, ktorý symbolizuje prírodnú silu.
Eurymenes zo Samu

Eurymenes alebo Eurymenés ("Eurymenes", iný prepis: "Eurymenés") bol olympijský víťaz v 6. stor. pred Kr.
Eurymenes zo Samu zvíťazil na 62. olympijských hrách v roku 532 pred Kr. v niektorej úpolovej disciplíne. Touto disciplínou bol pravdepodobne box alebo pankration, lebo na týchto hrách si víťazný veniec zo zápasenia odniesol slávny Milón z Krotónu. Box (pygmé) sa stal olympijskou disciplínou na 23. hrách v roku 708 pred Kr. a pankration na 33. hrách v roku 648 pred Kr.
Staroveký spisovateľ Diogenes Laertios, autor jediných zachovaných dejín gréckej filozofie, v životopise Pytagora zo Samu uvádza, že Eurymenes sa vraj na Pythagorovu radu začal živiť mäsitou stravou, čím natoľko zlepšil svoju telesnú konštrukciu, že zvíťazil v Olympii. V písomnom diele "Encheiridion Epiktetu" od historika Arriana sú o životospráve starovekého športovca zaznamenané slová jeho učiteľa Epiktéta: "„Daj mi dôkaz, či si sa poriadne cvičil k zápasu: či si jedol, čo je predpísané, či si sa otužoval, či si poslúchal svojho cvičiteľa.“" Tieto Epiktétove slová dobre vystihujú, čo všetko sa od pretekára vyžadovalo. V starovekom Grécku dosiahli v zlepšovaní metodiky a techniky tréningu po skúsenostiach mnohých generácii športovcov i trénerov, takú úroveň, ktorú možno aj pri dnešných hľadiskách nazvať vedeckou.
Majstrovstvá sveta B kategórie v hádzanej žien 1985

Majstrovstvá sveta B kategórie v hádzanej žien 1985 boli v poradí 4. majstrovstvá sveta B kategórie v hádzanej žien, ktoré organizovala Medzinárodná hádzanárska federácia (IHF). Konali sa v 25-ich západonemeckých mestách: Hannover, Neustadt, Oldenburg, Peine, Yslar, Aurich, Delmenhorst, Emden, Lüneberg, Uelzen, Soltau, Brake, Bassum, Hude, Wildeshausen, Nienburg, Celle, Obenstrohe, Verden, Göttingen, Nienburg, Salzgitter, Braunschwaig, Nordenham a Wilhelmshaven, v dňoch od 7.15. decembra 1985, za účasti rekordných 16 tímov. Počet tímov sa zvýšil oproti predchádzajúcim turnajom o 4 účastníkov. Nováčikmi turnaja boli družstvá Maďarska, Islandu, Sovietskeho zväzu, Švajčiarska a USA, pričom USA bolo prvé neeurópske družstvo, ktoré sa predstavilo na B turnaji MS. Víťazom sa opäť stalo . 
Tento turnaj slúžil ako kvalifikácia na Majstrovstvá sveta 1986, ktoré organizovalo Holandsko. Kvalifikovalo sa na ne 9 najlepších družstiev.
Raphaël Varane

Raphaël Varane (* 25. apríl 1993, Lille, Francúzsko), je bývalý francúzsky futbalista, ktorý naposledy hral za taliansky klub Calcio Como. V 18 rokoch skóroval proti Rayu Vallecanu. Týmto sa stal najmladším cudzincom, ktorý kedy skoróval v španielskej lige.
Klubová kariéra.
Varane sa narodil v Lille. Ako sedem-ročný začal svoju kariéru v Hellemmes.
RC Lens.
V roku 2001 podpísal zmluvu s RC Lens, aj napriek záujmu mestského rivala Lille OSC. Keďže Raphaëla považovali za veľký objav, poslali ho do futbalového centra v Lille (Centre de Préformation de Football) blízko Liévin. Dva roky strávil tým, že cez týždeň trénoval v tomto centre a cez víkendy hral za Lens.
V sezóne 2008/09 so spoluhráčmi Thorganom Hazardom a Geoffreyom Kongdogbiom hrali s tímom do 16 rokov, s ktorým vyhrali "Championnat National des 16 ans". V nasledujúcej sezóne Varaneho povolali do tímu do 19 rokov, napriek tomu, že bol o dva roky mladší ako jeho spoluhráči. V sezóne 2010/11 Raphaël podpísal svoju prvú profesionálnu zmluvu. Následne bol nominovaný na niekoľko zápasov na lavičku A-mužstva. Svoj prvý zápas odohral v prvom ligovom zápase, kde vyhrali 2-0 nad klubom JA Drancy. Nastúpil aj v ďalších deviatich zápasoch, v ktorých prehralo LOSC len raz.
Real Madrid.
Po prestupe do Realu Madrid vyhral v sezóne 2013/14 s Realom Ligu Majstrov, a aj Copa del Rey (španielsky pohár).
Reprezentačná kariéra.
Varane hral za mládežnícke výbery Francúzska do 18 a 21 rokov. Zúčastnil sa kvalifikácia na ME 2013 U21. Francúzsko v tejto kvalifikačnej skupine obsadilo prvé miesto s 21 bodmi. Varane skóroval 2-krát v zápasoch proti Slovensku. Francúzsko však na šampionát nepostúpilo, lebo bolo vyradené Nórskom po výhre 1:0 a prehre 3:5. Výhru 1:0 doma zariadil Varane.
Za A-mužstvo debutoval 22. marca 2013 v kvalifikačnom zápase proti Gruzínsku. Odohral celý zápas a Francúzsko vyhralo 3:1. Tréner Didier Deschamps ho nominoval na Majstrovstvá sveta 2014 v Brazílii. Francúzi boli vyradení na šampionáte vo štvrťfinále Nemeckom po prehre 0:1.
Úspechy.
Real Madrid
Manchester United
France
Individuálne
Nižné Kozie pleso

Nižné Kozie pleso (, , ) je najväčšie pleso zo skupiny "Kozích plies". Nachádza sa vo Vysokých Tatrách na východnej strane tretej dolinnej terasy Mlynickej doliny, nad "Zadnou poľanou", pod Satanom za nízkym morénovým valom. Karové pleso sa nachádza v nadmorskej výške , má plochu , hlboké je: .
Názov.
Zdá sa, že meno dostalo od pastierov a je ľudového pôvodu, ale pravda je iná. Spišskonovoveský profesor prírodopisu Július Geyer napísal v ročenke Uhorského karpatského spolku z roku 1878, že rok predtým videl na brehu tohto bezmenného plesa tak veľa kamzíkov, že ho pomenoval na „ich počesť“ "Gemsensee", "Zergetó" – "Kamzíčie pleso". Neskôr prešiel názov aj na vyššie položené Vyšné Kozie pleso a v najnovšom názvosloví aj na Malé Kozie pleso. V staršej slovenskej literatúre sa kamzíky označovali ako kozy, divé kozy alebo capy. Bolo to v súlade s ľudovou terminológiou, a preto prirodzene prešiel tento názov na pleso. Aj autor prvého tatranského slovenského sprievodcu Miloš Janoška, v článku "Hrebeňom Bašty" (Krásy Slovenska 1921) píše o svojom stretnutí s „divými kozami“ pri tomto plese. Liptáci napríklad v jednej pesničke spievajú: „"Na krivánskej prti, kozička sa vrtí"“.
Poloha.
Na východe sa dvíhajú steny Satana a Zadnej Bašty. Na severnej strane je hrebeň vychádzajúci na pravej strane zo Štrbského štítu a končiaci vľavo na Hrubom vrchu. Na západe trochu nižšie v kotline je Malé Kozie pleso a hrebeň "Soliskových štítov", končiaci sa Bystrým sedlom a Furkotským štítom. Pleso má občasný viditeľný prítok a odtok, ktorý tvorí zdrojnicu potoka Mlynica.
Turistika.
Približne 200 m na východ od plesa vedie žltou značkou označený turistický chodník od Štrbského plesa na Bystré sedlo do Furkotskej doliny.
Fianna Fáil

Fianna Fáil tiež známa ako Fianna Fáil, Republikánska strana je centristická až stredne pravicová a konzervatívna politická strana v Írsku. Pôvodne bola táto strana založená 23. marca 1926 po rozkole v strane Sinn Féin o otázke abstentiotizmu. Meno Fianna Fáil je tradične prekladané do angličtiny ako "Soldiers of Destiny" čo sa môže do slovenčiny preložiť ako "Vojaci osudu". I keď presnejšie by sa to dalo preložiť ako "Warriros of Fál" ("Fál" je legendárny názov pre Írsko). Historicky bola Fianna Fáil orientovaná naľavo od strany Fine Gael a napravo od Sinn Féin a Labouristickej strany a všeobecne je vnímaná ako klasická populistická strana - reprezentujúca široké spektrum ľudí zo všetkých spoločenských vrstiev. Fianna Fáil bola vo vláde so stredo-ľavicovými stranami (Labouristická strana a Strana zelených) a aj so stredo-pravicovými stranami (dnes už neexistujúca strana Progresívni demokrati) Od januára 2011 ju vedie Micheál Martin. Strana je tiež organizovaná v Severnom Írsku no ešte sa tam nezapojila do volieb.
Kamianohirka (Kalynivský rajón)

Kamianohirka () je dedina ("село") na Ukrajine v Kalynivskom rajóne vo Vinnyckej oblasti. Žije tu 409 obyvateľov.
Fakulta humanitných vied Žilinskej univerzity v Žiline

Fakulta humanitných vied () je jedna zo siedmich fakúlt Žilinskej univerzity v Žiline.
História.
Predchodca FHV, Fakulta prírodných vied bola zriadená v roku 1998. Na jej základe vznikla aj Pedagogicko-katechetická fakulta v Ružomberku, pôvodca Katolíckej univerzity v Ružomberku.
20. decembra 2010 vznikla z Fakulty prírodných vied Fakulta humanitných vied.
Akademická obec.
Dekankou fakulty je doc. PaedDr. Vlasta Cabanová, PhD.
Na fakulte v súčasnosti pôsobí:
Štúdium a študijné odbory.
Štúdium na fakulte má vo všetkých troch stupňoch štandardnú dĺžku, a to 3 roky na bakalárskom stupni, 2 roky na magisterskom stupni a 3 roky na doktorandskom stupni (5 pri externej forme). Všetky študijné programy sú zabezpečované len v slovenskom jazyku. Akreditované študijné odbory a programy sú uvedené v nasledujúcej tabuľke:
1. stupeň.
"* 4 roky v externej forme"
2. stupeň.
"* 3 roky v externej forme"
3. stupeň.
"* 4 roky externé štúdium"
Operácia (všeobecne)

Operácia je časť alebo prvok činnosti, ktorý realizuje človek na základe vlastných schopností, zručností a pomocou nástrojov, strojov a automatov. Operácia je metodicky vykonaný a ukončený výkon, postup tvoriaci relatívne uzavretú fázu činnosti. Určenie toho, z akých operácií sa tá-ktorá činnosť skladá, je veľmi relativne, závisí od toho, ako analyzujeme danú činnosť na čiastkové úkony, čo pokladáme za elementárne, „atomárne“, ďalej neanalyzovateľné operácie, aké je zameranie našej pozornosti a aké sú naše rozlišovacie schopnosti. Napríklad jednotky, ktoré tvoria východisko pre stanovenie elementárnych operácií pri logickej analýze jazyka sú jednoduché výroky.
Schopnosť viesť alebo vykonávať operácie sa niekedy označuje ako operačné umenie.
Operácia (informatika)

Operácia v teórii informácií a kybernetike môže byť (uvedené definície sa prelínajú):
Operácie digitálnych počítačov možno rozdeliť na tieto druhy:
Niekedy sa aj logické operácie klasifikujú ako nearitmetické operácie.
Gateshead Millennium Bridge

Gateshead Millennium Bridge je pravdepodobne prvý pohyblivý most s naklápaním na svete. Architekti tohto mosta sú Wilkinson Eyre zo Spojeného kráľovstva. Spája Gateshead a Newcastle upon Tyne v severovýchodnom Anglicku. Stavba mosta stála 22 miliónov libier.
Millennium Bridge v Gatesheade je nezvyčajná stavba, ktorá v sebe spája prvky oblúkového mosta s naklápacím mechanizmom, vďaka ktorému pod ním môžu po rieke Tyne preplávať lode. Most má hlavné pole s rozpätím a jeho celková dĺžka je , mostovka je široká. Oblúk je vysoký. Pôdorysne zakrivená oceľová ortotropná mostovka je zavesená na oceľových závesoch na parabolickom oceľovom oblúku. Zakrivenie mostovky tak tvorí protizávažie k oblúku, ako je zrejmé v zdvihnutej polohe. Oblúk je osadený valcovými čapmi - vďaka ktorým sa môže celý most otáčať - na betónových oporách pristavaných k nábrežiu. Naklápací mechanizmus je vybavený hydraulickými čerpadlami. Mostom prevádza cesta pre peších a cyklotrasa.
Millennium Bridge doplnil rad niekoľkých ďalších pozoruhodných mostov, ktoré už stáli na rieke Tyne. Vďaka svojmu netradičnému návrhu sa stal vyhľadávanou turistickou zaujímavosťou. V roku 2003 dostal od Inštitútu pozemného staviteľstva hlavnú cenu za konštrukčnú kvalitu.
Piast Gliwice

Piast Gliwice je poľský futbalový klub. Sídli v meste Gliwice.
Známi hráči.
 Poľsko:
 Česko:
 Slovensko:
Majstrovstvá sveta B kategórie v hádzanej žien 1987

Majstrovstvá sveta B kategórie v hádzanej žien 1987 boli v poradí 5. majstrovstvá sveta B kategórie v hádzanej žien, ktoré organizovala Medzinárodná hádzanárska federácia (IHF). Konali sa v troch bulharských mestách: Sofia, Burgas a Veliko Tărnovo, v dňoch od 9.18. decembra 1987, za účasti 16 tímov. Nováčikmi turnaja boli družstvá Brazílie, Číny, Kanady a Pobrežia Slonoviny. Víťazom sa stala .
Tento turnaj slúžil ako kvalifikácia na Letné olympijské hry 1988, ktoré hostil Soul. Kvalifikovalo sa na ne iba víťazné družstvo.
Talent (Oregon)

Talent je mesto v Jackson County v Oregone v Spojených štátoch. V roku 2010 tu žilo 6 066 obyvateľov.
Dejiny.
A. P. Talent, pochádzajúci z Tennessee sa usadil v Oregone okolo roku 1870. Mesto založil v roku 1880. Chcel ho nazvať "Wagner," ale pracovníci pošty preferovali "Talent". Pošta sa tu otvorila v roku 1883. Usadlosť sa predtým volala aj "Eden District" a "Wagner Creek".
Majstrovstvá sveta B kategórie v hádzanej žien 1989

Majstrovstvá sveta B kategórie v hádzanej žien 1989 boli v poradí 6. majstrovstvá sveta B kategórie v hádzanej žien, ktoré organizovala Medzinárodná hádzanárska federácia (IHF). Konali sa v 23-tich dánskych mestách: Odder, Esbjerg, Brande, Silkeborg, Hvide Sande, Randers, Aalestrup, Viborg, Hanstholm, Loegstoer, Thisted, Brædstrup, Fjerritslev, Hobro, Holstebro, Ikast, Nykøbing Mors, Ribe, Rødkærsbro, Ulstrup, Aalborg, Aars a Aarhus, v dňoch od 1.10. decembra 1989, za účasti 16 tímov. Nováčikmi turnaja boli družstvá Japonska a Portugalska. Víťazom sa stala .
Tento turnaj slúžil ako kvalifikácia na Majstrovstvá sveta 1990, ktoré organizovala Kórejská republika. Kvalifikovalo sa na ne 9 najlepších družstiev.
Kvalifikácia.
Pozn: Holandsko z C kategórie MS nahradilo afrického zástupcu.
KV-85

KV-85 bol sovietsky ťažký tank používaný počas druhej svetovej vojny postavený na základe tanku KV-1. Bolo postavených iba 148 kusov. Tank bol prechodnou konštrukciou medzi staršími KV-1 a neskoršou sériou tankov IS-1 a 2.
Vývoj a konštrukcia.
Tank bol postavený na základe tanku KV-1. Odlišoval sa novou vežou a kanónom D-5T kalibru . Tank bol odpoveďou na nové tanky Tiger a Panther, pretože s kanónom raže už nebolo možné ničiť nemecké tanky. KV-85 bol zaradený do služby 8. augusta 1943, sériovo sa vyrábal až do septembra.
Vozidlo bolo vyvinuté na jar 1943 Kirovskom závode v Čeľabinsku. Vznikli dva prototypy. Oba prototypy mali podvozok z KV-1S a niesli rovnakú vežu, aká bola použitá v prototype tanku IS-1. Rozdiel bol v kanóne. Prvý prototyp niesol kanón S-31 (označený ako Objekt 238) a druhý D-5T (označený ako Objekt 239). Obidva kanóny boli raže a boli vyvíjané pre tank IS-1. Veža sa vyznačovala konvenčnými hranatými tvarmi, pancierovanie čela bolo vhodne sklonené. Jednotlivé pancierové pláty boli zvárané. Uprostred prednej časti korby sa nachádzal priestor vodiča. Napravo od neho v čelnom pancieri bol pevne uložený guľomet DT kalibru , ktorý obsluhoval vodič. Vďaka tomu sa zmenšil počet členov posádky na 4 členov. K pohonu slúžil vznetový motor V-2K s výkonom 600 hp. Motor bol vybavený s novou prevodovkou s vyššou spoľahlivosťou. Podvozok pozostával na každej strane z napínacieho kolesa vpredu, šiestich odľahčených dvojitých pojazdových kolies s vnútorným tlmením, hnacieho kolesa vzadu a troch napínacích kladiek. Pojazdové kolesá boli individuálne odpružené torznými tyčami. Vo veži bol lafetovaný kanón D-5T kalibru spolu s koaxiálnym guľometom DT kalibru . Druhý guľomet rovnakého typu bol lafetovaný v strieľni v zadnej časti veže. K zamiereniu kanóna slúžil teleskopický zameriavač, vo veži bol inštalovaný pozorovací periskop. Na oboch stranách veže boli otvory, umožňujúce streľbu do strán z osobných zbraní posádky. Vezená zásoba munície činila 70 granátov. Rovnako ako v prípade IS-1, tak aj výroba tankov KV-85 bola rýchlo zastavená v prospech tankov T-34/85 a IS-2. Celkom bolo vyrobeno 148 tankov typu KV-85.
Tank mal viaceré modifikácie:
Bojové nasadenie.
Väčšina tankov KV-85 bola nasadená ako súčasť ťažkých tankových plukov, či ťažkých plukov samohybných diel bojujúcich na južnej vetve 4. ukrajinského frontu. Tanky sa väčšinou podieľali na dobývaní Krymu a neskôr celej Ukrajiny. Pri bojoch o Krym mali nad nemeckými tankmi prevahu, ale na Ukrajine, kde sa stretli s Tigrami a Panthermi, prevahu strácali a výsledok vzájomného stretnutia závisel na skúsenostiach posádky a spôsobu nasadenia tankov.
Foggia (provincia)

Foggia () je provincia v talianskom regióne Apúlia. Jej hlavným mestom je rovnomenná obec Foggia. Prezidentom provincie je Antonio Pepe.
Geografia.
Na severovýchode je obmývaná Jadranským morom. Na polostrove Gargano sa nachádza pohorie Monte Gargano s národným parkom, ktorý vznikol v roku 1991.
Obyvateľstvo.
Počet obyvateľov provincie k roku 2005 je 640 891.
Margot Wallströmová

Margot Elisabeth Wallströmová (maɾːɡɔt valːstɾœm, * 28. september 1954, Skellefteå, Švédsko) je švédska a európska politička, bývalá viceprezidentka Európskej komisie a európska komisárka pre inštitucionálne vzťahy a komunikačnú stratégiu.
Životopis.
V rokoch 1979 až 1985 bola poslankyňou švédskeho parlamentu, v rokoch 1988 až 1991 ministerkou pre ochranu spotrebiteľa, mládež a ženy. V rokoch 1994 až 1996 bola ministerkou kultúry a v rokoch 1996 až 1998 ministerkou sociálnych vecí. Od roku 1999 bola členkou Európskej komisie, kde v rokoch 1999 až 2004 zastávala funkciu komisárky pre životné prostredie, a od roku 2004 do roku 2010 bola viceprezidentkou komisie.
Maria Damanakisová

Maria Damanakisová alebo Maria Damanakiová (; * 18. október 1952, Agios Nikolaos, Grécko) je grécka a európska politička.
V rokoch 2010 až 2014 bola komisárkou pre rybolov a námorné záležitosti v Európskej komisii vedenej José Barrosom..
Cecilia Malmströmová

 
Cecilia Malmströmová (* 15. máj 1968, Štokholm, Švédsko) je švédska a európska politička, od novembra 2014 európska komisárka pre obchod v Európskej komisi vedenej Jean-Claude Junckerom.
Kariéra.
Je členkou švédskej liberálnej strany "Folkpartiet liberalerna".
V rokoch 1999 až 2006 bola poslankyňou Európskeho parlamentu. V rokoch 2006 až 2010 bola členkou švédskej vlády ako ministerka pre európske záležitosti. Od 8. februára 2010 do 1. novembra 2014 bola komisárkou pre vnútorné záležitosti v Európskej komisii vedenej José Barrosom.
Politické názory.
Presadzuje zákaz strelných zbraní v celej Európskej únii.
Antikrates z Epidaurosu

Antikrates alebo Antikratés ("Antikrates", iný prepis: "Antikratés") bol olympijský víťaz v behu na jedno stadion v roku 600 pred Kr.
Antikrata z Epidaurosu korunovali v Olympii na 45. hrách olivovou ratolesťou z posvätnej olivy "Darkyne krásnych vencov" (Kallistefanos) za víťazstvo v behu na jedno stadion. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou disciplínou. Menom jeho víťaza sa označovala celá olympiáda.
Záznam o olympijskom víťazstve Antikrata je uvedený v zozname olympijských víťazov od historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
FIFA (séria videohier)

FIFA, tiež známa ako FIFA Football, alebo FIFA Soccer, je séria futbalových videohier, alebo futbalových simulátorov, vydávaná každý rok štúdiom Electronic Arts, pod značkou EA Sports. Keďže nebola konkurencia pre hry od EA Sports ako "Madden NFL", alebo "NHL", Electronic Arts oznámilo novú hru pod značkou EA Sports, hru FIFA. Momentálne najaktuálnejšia hra je FC 2024.
Hra bola vydaná v roku 1993, a bola prvá s oficiálnou licenciou od futbalovej federácie FIFA. Posledné úpravy hry obsahujú množstvo medzinárodných líg, ako napríklad nemecká Bundesliga, britská Premier League, talianska Serie A, španielska La Liga, a množstvo ďalších.
Od hry EA Sports FC 24 je na prednej strane obalu Erling Haaland. Nahradil Kyliana Mbappého, ktorý bol na obale od hry FIFA 21 po hru FIFA 23. Naj populárnější Mód je /FIFA ultimate Team. Ktorý je založený na otváraním Balíčkov. Z balíčkov vám padajú hráči ktorých môžete predať alebo si ich nechať a taktiež ich môžete dať do SBC. Tento mód sa prvýkrát ukázal v hre FIFA 09
Algebrická operácia

Algebrická operácia (staršie: algebraická operácia) môže byť:
Majstrovstvá sveta B kategórie v hádzanej žien 1992

Majstrovstvá sveta B kategórie v hádzanej žien 1992 boli v poradí 7. majstrovstvá sveta B kategórie v hádzanej žien, ktoré organizovala Medzinárodná hádzanárska federácia (IHF). Konali sa v Kaunase, v Litve v dňoch od 28. novembra6. decembra 1992, za účasti 11 tímov. Nováčikmi turnaja boli družstvá KĽDR, Litvy a Talianska. Víťazom sa stalo , ktoré vo finálovom stretnutí zvíťazilo nad . Bol to zároveň posledný turnaj MS B kategórie; od roku 1995 prebrala úlohu kvalifikácie na MS opäť európska kvalifikácia.
Tento turnaj slúžil ako kvalifikácia na Majstrovstvá sveta 1993, ktoré organizovalo Nórsko. Kvalifikovalo sa na ne 5 najlepších družstiev.
T-150

Tank T-150 (označovaný aj ako "Objekt 150" alebo "KV-150") bol sovietsky experimentálny ťažký tank postavený na základe konštrukcie KV-1. Od ktorej sa líšil iba v hrúbke panciera korby, ktorý bol zvýšený z 75 mm na 90 mm. Pancier bol zosilnený iba smerom von a tak vnútorné rozmery tanku zostali rovnaké. Okrem toho mal T-150 upravené držiaky podvozku a veliteľskú vežičku a periskop s možnosťou pohľadu do troch smerov. V súvislosti s nárastom hmotnosti, ktorá dosiahla až na 50 ton bol výkon motoru V-2 zvýšený na 700 hp. Celkovo boli postavené dva prototypy, ktoré najazdili pri skúškach okolo 199 km.
Konštrukcia bola vypracovaná kolektívom konštrukčnej kancelárie SKB-2 Kirovského závodu v Leningrade pod vedením Ž. Ja. Kotina. Vedúcim inžinierom bol L. N. Pereverzev. Na jar 1941 začali sovietskej rozviedke prichádzať informácie o nových nemeckých ťažkých tankoch, ktoré údajne nemecká armáda už zavádza do výzbroje. Kirovský závod bol preto požiadaný o úpravu konštrukcie T-150. Vznikol nový prototyp - Objekt 223, neskôr známy ako KV-3. Ani tento tank sa však nedočkal bojového nasadenia.
Ariobarzanes

Ariobarzanes alebo Ariobarzanés alebo Ariobarzánés môže byť:
Foggia

Foggia môže byť:
Viterbo (provincia)

Viterbo () je provincia v regióne Lazio. Susedí na severozápade s provinciami Grosseto a Siena, na severovýchode s provinciou umbrijskou provinciou Terni, na východe s provinciou Rieti, na juhu s provinciou Roma a na západe jej brehy omýva Tyrrhenské more.
Externé odkazy.
 – oficiálna stránka
Teachta Dála

Teachta Dála (skr. TD) je člen Dáil Éireann, dolnej komory Oireachtasu (írskeho parlamentu). Je to írsky ekvivalent termínov "člen parlamentu" alebo "člen kongresu" ktoré sa používajú v iných štátoch. Oficiálny preklad termínu je "námestník Dáilu" alebo "delegát zhromaždenia".
Prehľad.
Pre volebné účely, krajina je rozdelená do oblastí známych ako volebné obvody, pričom každý z nich si volí troch, štyroch alebo piatych TDov. Podľa ústavy musí byť aspoň jeden Teachta Dála na 20 000 až 30 000 ľudí. Aby sa niekto stal Teachta Dála, musí byť občanom Írska a musí mať viac ako 21 rokov. Členovia súdnictva, Garda Síochána a Obranných síl sú vylúčený z členstva v Dáil.
V súčasnom 31. Dáile je 166 TDov. V budúcich všeobecných voľbách v roku 2016 sa volí 158 TDov, o osem menej kvôli úprave volebného zákona v roku 2013.
Titulovanie.
Iniciály "TD" sa umiestňujú za priezvisko zvoleného TD. Napríklad súčasný Taoiseach (hlava vlády) je "Enda Kenny, TD".
Viterbo

Viterbo môže byť:
Izohypsa

Izohypsa môže byť:
Red Sky at Night

„Red Sky at Night“ je v poradí piata skladba z albumu "On an Island", ktorý vydal britský hudobník a niekdajší gitarista skupiny Pink Floyd, David Gilmour v roku 2006. Autorom skladby je David Gilmour.
Skladba „Red Sky at Night“ je prvou skladbou, v ktorej hrá Gilmour na saxofón. Je to inštrumentálna skladba, ktorá bola súčasťou setlistu turné "On an Island Tour" (2006). Záznamy skladby sa nachádzajú na albumoch "Remember That Night" (2007) a "Live in Gdańsk" (2008).
Redheugh Bridge

Redheugh Bridge je cestný most cez rieku Tyne spájajúci mestá Newcastle upon Tyne a Gateshead.
Prvý most, ktorý stál na mieste dnešného trámového mosta bol dielom britského inžiniera Thomasa Boucha (známeho najmä pre návrh mosta Tay Rail Bridge). Most bol zavesený a jeho výstavba prebiehala v rokoch 1868 – 1871. Hlavné dve rozpätia mosta boli dlhé. V roku 1885 bol most zničený a neskôr bol na jeho mieste postavený nový most.
Výstavba druhého mosta bola započatá v roku 1897 a ukončená o štyri roky neskôr. Priehradový most vybudovaný spoločnosťou Sir William Arrol &amp; Co. mal dve hlavné rozpätia s dĺžkou a dve bočné rozpätia s dĺžkou , celková dĺžka mosta bola . Druhý most bol zničený v roku 1984, rok po otvorení tretieho mostu. Na mieste, kde začínal z gatesheadskej strany, stojí dnes skulptúra "Once Upon a Time" Richarda Deacona.
Tretí most bol postavený v rokoch 1980 – 1983 východne od predošlých dvoch mostov a na rozdiel od nich má len jedno hlavné rozpätie . Celková dĺžka mosta je , mostovka je široká a v najvyššom bode sa nachádza nad hladinou rieky Tyne. Otvorený pre cestnú premávku bol 18. mája 1983 Princeznou Waleskou.
Vladimír Fišer

Vladimír Fišer (* 21. august 1934, Čistá – † 11. december 2015) bol český herec, hlásateľ a dabér.
Bol dlhoročným hlásateľom Československého rozhlasu. Najviac sa preslávil ako hlásateľ, ktorý 21. augusta 1968 (zhodou okolností na svoje narodeniny) prečítal do rozhlasu preslávenú prvú správu o augustovej invázii a výzvu na zachovanie pokoja, tzv. Prevolanie Všetkému ľudu ČSSR.
Jeho hlas má mnoho českých poslucháčov spätý s vysielaním správ, preto bol vo filmoch a rozhlasových hrách a rovnako v dabingu často obsadzovaný ako televízny hlásateľ, alebo moderátor. Známymi sa stali jeho dabingové role arogantného hlásateľa Kenta Brockmana v seriáli "Simpsonovci", či Basila Fawltyho v sitcome "Hotelík". Často tiež čítal titulky. Daboval aj postavy vo videohrách, napríklad v hre "Mafia II".
Fišer predtým tiež hlásil stanice v pražských električkách.
Nathaniel Philbrick

Nathaniel Philbrick (* 11. jún 1956, Boston, Massachusetts, USA) je americký historik a autor populárno-náučnej literatúry, najmä z dejín štátu Massachusetts.
Životopis.
Je synom Thomasa Philbricka, profesora angličtiny, a Marianne Dennisovej. Po absolvovaní strednej školy v Pittsburghu ukončil bakalárske štúdium na Brownovej univerzite (Brown University) a magisterské štúdium na Duke University (z americkej literatúry).
Od roku 1986 žije v mestečku Nantucket v štáte Massachusetts, o histórii a obyvateľoch ktorého napísal niekoľko populárno-náučných článkov a kníh. Manželkou Nathaniela Philbricka je Melissa Douthart Philbricková, ktorá je výkonnou riaditeľkou združenia "Remain Nantucket". Majú dve deti.
Po absolvovaní štúdia písal niekoľko rokov pre "Sailing World Magazine". Venoval sa tiež aktívne jachtingu. Po presťahovaní na ostrov Nantucket sa začal venovať dejinám tohto rybárskeho miesta a napísal o ňom knihu "Away Off Shore: Nantucket Island and Its People". V roku 1995 začal viesť "Eganov námorný inštitút" (Egan Maritime Institute), ktorý spravuje "Nantucket Shipwreck &amp; Lifesaving Museum" v Nantuckete.
V roku 2000 publikoval knihu "In the Heart of the Sea: The Tragedy of the Whaleship Essex", ktorej námetom bol osud veľrybárskej lode "Essex" z Nantucketu, ktorá bola v októbri roku 1820 potopená obrovskou veľrybou (vorvaňom tuponosým). Táto udalosť bola predobrazom románu Hermana Melvilla Biela veľryba (anglicky: Moby-Dick, or the Whale, publikované v roku 1851). Za knihu získal v roku 2000 "Národnú knižnú cenu" (National Book Award).
Zaujímavosť.
Jeho knihu "In the Heart of the Sea: The Tragedy of the Whaleship Essex" v roku 2015 sfilmoval režisér Ron Howard.
Peter Dimitrovič Lodij

Peter Dimitrovič Lodij ( * 4. máj 1764, Zboj, Slovensko† 10. jún 1829, Petrohrad, Rusko) bol ruský filozof, právnik, vysokoškolský učiteľ.
Pochádzal zo zemianskej rodiny a mal rusínsky pôvod. Patril do neveľkej skupiny intelektuálov rusínskeho pôvodu, ktorí urobili bleskovú kariéru v Ruskom impériu na konci 18. a začiatkom 19. storočia.
V roku 1783 – 84 študoval v Oradei ("Veľký Varadín"), Užhorode a popri zamestnaní v Ľvove, PhDr., ThDr., JUDr. Roku 1787 bol učiteľ filozofie a metafyziky na kňazskom seminári vo Ľvove, 1801 na univerzite v Krakove, 1804-1819 na pedagogickom inštitúte v Petrohrade a bol niekoľko rokov i dozorcom dievčenských škôl a 1820-27 riaditeľ obchodnej školy.
Popri filozofii prednášal i staroslovienčinu, v Krakove matematiku, na petrohradskej univerzite právnu teóriu, štátne a trestné právo. Kritik subjektívneho idealizmu, skepticizmu a agnosticizmu i Kantovej filozofie. Písal verše, prekladal z latinčiny a nemčiny.
V rokoch 1819-1825 bol prvý dekan právnickej fakulty univerzity v Petrohrade a štátny radca.
Antonopiľ (Kalynivský rajón)

Antonopiľ () je dedina ("село") na Ukrajine v Kalynivskom rajóne vo Vinnyckej oblasti. Žije tu 345 obyvateľov.
Castellorizon

„Castellorizon“ je úvodná skladba z albumu "On an Island", ktorý vydal britský hudobník a niekdajší gitarista skupiny Pink Floyd, David Gilmour v roku 2006. Autorom skladby je David Gilmour.
Skladba pozostáva z gitarového sóla, pred ktorým sa prehrávajú útržky z nasledujúcich skladieb albumu. Inšpiráciou pre vznik skladby „Castellorizon“ bola Gilmourová strávená noc na gréckom ostrove Kastelorizo. Skladba plynulo prechádza do titulnej skladby „On an Island“. Táto pieseň získala nomináciu na Best Rock Instrumental Performance (Cena Grammy za najlepší rockový inštrumentálny výkon) počas 49. ročníka Grammy Awards. Neskôr bola tiež nominovaná v tej istej kategórií počas 51. ročníka za výkon predvedený na nahrávke "Live in Gdańsk" (2008). 
Pieseň bola pravidelnou súčasťou setlistu turné "On an Island Tour" (2006) a je zdokumetovaná na albumoch "Remember That Night" (2007) a Live in Gdańsk.
Sojuz T-14

Sojuz T-14 () bol sovietsky pilotovaný kozmický let v rámci programu Sojuz. Sojuz T-14 vyštartoval 17. septembra 1985 z kozmodrómu Bajkonur k stanici Saľut 7. Išlo o 9. expedíciu k tejto kozmickej stanici.
Jeane Kirkpatricková

Jeane J. Kirkpatricková, rodená "Jeane Duane Jordan" (* 19. november 1926, Duncan, Oklahoma, USA – † 7. december 2006, Bethesda, Maryland) bola veľvyslankyňa Spojených štátov pri OSN a zároveň členka kabinetu prezidenta Reagana v rokoch 19811985.
Politickú kariéru začala v Demokratickej strane a neskôr pôsobila v Republikánskej strane. Prezident Ronald Reagan ju vymenoval ako prvú ženu veľvyslancom USA v OSN a takisto členkou svojej vlády. Bola tvorkyňou novej zahraničnej doktríny USA.
Ročenka

Ročenka je akákoľvek seriálová publikácia vydávaná raz ročne alebo len seriálová publikácia vydávaná raz ročne obsahujúca prehľadné informácie o určitej oblasti (najmä určitom odbore) najmä za uplynulý rok. Podrobnosti o definícii pozri nižšie.
Definície.
V literatúre sa vyskytujú nasledujúce definície:
Niektoré zdroje viac či menej stotožňujú ročenku s almanachom, v skutočnosti však -pri mnohých definíciách almanachu a ročenky- nie každý almanach je ročenka a nie každá ročenka je almanachporov. aj článok almanach a tu nižšie uvedený citát z "Masarykovho slovníka naučného". 
V anglickej jazykovej oblasti sa rozlišuje „annual“ (ročenka v širšom zmysle) a „yearbook“ (ročenka v užšom zmysle alebo ročenka ako album školy), ale definície týchto výrazov sa v praxi sčasti prelínajú. V nemeckej jazykovej oblasti je „Jahrbuch“ (staršie aj „Jahr(e)sbuch“) nielen ročenka, ale aj (a zhruba do polovice 19. storočia len) letopis, a to v oboch dnešných slovenských významoch tohto slova, teda ako synonymum pre anály aj ako súčasť názvov rôznych seriálových publikácií (aj keď vychádzajú častejšie než raz za rok).
V slovenčine je ročenka slovo pomerne nové, nenachádza sa ani v "Historickom slovníku slovenského jazyka", ani v "Bernolákovom slovníku" (nemecké slovo Jahrbuch je v ňom preložené len ako letopis), nemá ani heslo v "Ottovom slovníku naučnom" a v Kartotéke novočeského lexikálního archivu sa vyskytuje prvýkrát, zdá sa, k roku 1826 (explicitne vo význame Taschenbuch, t.j. vreckový almanach). "Masarykův slovník naučný" zo začiatku 20. storočia v hesle ročenka poznamenáva: „Bol to najprv kalendár..., potom almanach..., dnes vôbec každá publikácia vydávaná pravidelne v ročných lehotách“.
Charakteristika.
Podľa publikácie Využívanie informačných zdrojov sú ročenky definované nasledovne: “periodické [v širšom zmysle t.j. seriálové] publikácie, ktoré vychádzajú spravidla raz za rok a obsahujú prehľadné informácie o určitej oblasti, časovo viazané na príslušný rok. Môžu mať bilancujúci (retrospektívny) alebo perspektívny charakter a podľa toho sa ich informácie viažu na uplynulý alebo nasledujúci rok (roky)…Mnohé z nich budete využívať aj ako príručkové publikácie, t.j. na rýchle vyhľadanie konkrétnych údajov.“ Ako typické príklady ročeniek sú uvedené:
Ján Dubina

Mons. Ján Dubina, SL.D. (* 8. január 1980, Pažiť, ČSSR) je rímskokatolícky kňaz Banskobystrickej diecézy, pápežský ceremoniár vo Vatikáne.
Teologické štúdia absolvoval v Kňazskom seminári sv. Františka Xaverského v Banskej Bystrici - Badíne. Za kňaza bol vysvätený 19. júna 2004 banskobystrickým biskupom Rudolfom Balážom. Pôsobil ako kaplán vo farnosti Banská Bystrica-mesto.
V októbri 2008 sa stal členom Liturgickej komisie Konferencie biskupov Slovenska. 
Od 1. júla 2011 pracuje v Úrade liturgických slávení Najvyššieho veľkňaza vo Vatikáne. Pod vedením majstra liturgických slávení, asistuje pri sv. omšiach so Svätým Otcom v Ríme, ako aj na zahraničných apoštolských cestách, organizuje rôzne podujatia počas celého liturgického roka.
29. mája 2012 obhájil doktorskú prácu na Pápežskom aténeu sv. Anzelma v Ríme na tému: "“Osobitné obrady Veľkonočného trojdnia na Slovensku”" a tým získal titul "Doktor posvätnej liturgie" (SL.D.). Svätý Otec František ho 2. októbra 2015 vymenoval za pápežského ceremoniára. Z úradu pápežského ceremoniára mu prináleží titul čestný prelát Jeho Svätosti (monsignor).
Vyšné Kozie pleso

Vyšné Kozie pleso (), , . Hoci sa spravidla spomína len jedno pleso, v skutočnosti sú dve v približne rovnakej nadmorskej výške. Spomína ich vo svojom poľskom sprievodcovi Józef Nyka, ale aj historik Ivan Bohuš, ktorý uvádza, okrem iného, že ich v sprievodcoch spomína Arno Puškáš ako severné a južné Vyšné Kozie pleso a Miloš Janoška, ktorý hovorí síce o jednom, no dvojitom Vyšnom Kozom plese. Pleso sa nachádza na dne V úvalu najvyššej časti Mlynickej doliny vo Vysokých Tatrách. Nad nim je hlavný hrebeň Tatier od Štrbského štítu po Hlinskú vežu, "Capie veže" a Zadná Bašta. Pleso je v nadmorskej výške , plocha , hĺbka .
Názov.
Zdá sa, že "Kozie plesá" pomenovali pastieri a sú ľudového pôvodu, ale pravda je iná. Spišskonovoveský profesor prírodopisu Július Geyer napísal v ročenke Uhorského karpatského spolku z roku 1878, že rok predtým videl na brehu bezmenného plesa (Nižného Kozieho plesa) tak veľa kamzíkov, že ho pomenoval na „ich počesť“ "Gemsensee", "Zergetó" – "Kamzíčie pleso". Neskôr prešiel názov aj na vyššie položené "Vyšné Kozie pleso" a v najnovšom názvosloví aj na Malé Kozie pleso. V staršej slovenskej literatúre sa kamzíky označovali ako kozy, divé kozy alebo capy. Bolo to v súlade s ľudovou terminológiou, a preto prirodzene prešiel tento názov na pleso. Aj autor prvého tatranského slovenského sprievodcu Miloš Janoška, v článku "Hrebeňom Bašty" (Krásy Slovenska 1921) píše o svojom stretnutí s „divými kozami“ pri plese. Liptáci napríklad v jednej pesničke spievajú: „"Na krivánskej prti, kozička sa vrtí"“.
Turistika.
Pleso sa nachádza ďaleko od turistického chodníka, ktorý vedie Mlynickou dolinou. Veľmi slabo ho vidieť z Bystrého sedla.
Aristodémos z Élidy

Aristodémos alebo Aristodamos ("Aristodémos") bol olympijský víťaz v zápasení v roku 388 pred Kr.
Aristodémos, syn Thrasida z Élidy, bol na 98. olympijských hrách v roku 388 pred Kr. korunovaný olivovým vencom zo stromu rastúceho v posvätnom okrsku boha Dia za víťazstvo v zápasení. V Olympii sa zápasenie zaviedlo na 18. hrách v roku 708 pred Kr. Prvým víťazom tejto disciplíny bol Eurybatos zo Sparty.
Staroveký autor Pausanias zaznamenal, že v olympijskej "Altide" videl Aristodémovu sochu. Pausanias o tom uvádza: „"...a zo samotnej Élidy je tam bojovník v zápasení, Aristodémos, syn Thrasidov; ten získal aj dve víťazstvá na pýthijských hrách. Jeho socha je dielo sikyónskeho Daidala"" Nápis na podstavci jeho sochy je známy. Je to epigram pôvodne pripisovaný básnikovi Simónidovi (chronologicky to nesedí), ktorý hlása, že Aristodémos zvíťazil dvakrát v Nemei, dvakrát v Isthmii a raz v Olympii. Jeho víťazstvo v Olympii datujú na rok 388 pred Kr., čo spadá do obdobia tvorcu jeho sochy.
Shield Tablet

Shield Tablet, neskôr premenovaný na Shield Tablet K1, je herný tablet, vyvíjaný spoločnosťou Nvidia a vydaný 29. júla 2014. Toto je druhý prenosný herný počítač od Nvidie, ktorý využíva operačný systém Android. Na rozdiel od Shield Portable, ovládač nie je pernamentne pripojený k obrazovke, namiesto toho sa ovládač dokupuje zvlášť. Naraz môžu byť pripojené najviac 4 ovládače. Zatiaľ čo tablet Shield má 8-palcový 1920x1200 pixelový displej, výstupne môže vysielať signál v rozlíšení 4K do televízora pomocou HDMI.
V novembri 2015, tablet bol premenovaný na Shield Tablet K1 a stojí 200€.
Vlastnosti.
Má systém na čipe Nvidia Tegra K1 a taktiež má predné stereo reproduktory. Existujú modely so 16 GB a iba pripojením na Wi-Fi a 32 GB spolu s pripojením na mobilnú sieť s podporou LTE. Ma predné a zadné 5 megapixelové HDR kamery. Váži 390 g a má veľkosť 13 cm x 22 cm x 9.2 mm.
Softvérové aktualizácie.
Nvidia vydalo OTA aktualizáciu na Shield Tablet vo verzii 2.0 s operačným systémom Android 5.0 Lollipop 18. novembra 2014.
Nvidia vydalo OTA aktualizáciu na Shield Tablet vo verzii 2.1 so systémom Android 5.0.1 Lollipop a podporou pre OpenGL 4.5 23. decembra 2014.
Nvidia vydalo OTA aktualizáciu na Shield Tablet vo verzii 2.2.1 26. februára 2015.
Nvidia vydalo OTA aktualizáciu na Shield Tablet vo verzii 3.1 so systémom Android 5.1.1 Lollipop 30. júla 2015.
Nvidia vydalo OTA aktualizáciu na Shield Tablet vo verzii 3.1.1 10. septembra 2015.
Nvidia vydalo OTA aktualizáciu na Shield Tablet vo verzii 4.0 1.februára 2016 Marshmallow
Problémy.
31. júla 2015, Nvidia vydalo odvolanie pre výmenu zariadení Shield Tablet, predaných medzi júlom 2014 a júlom 2015, pretože batéria ma problémy s prehrievaním, vystavujúci sa riziku požiaru.
Wearmouth Bridge

Wearmouth Bridge je cestný oblúkový most v anglickom Sunderlande. Je posledným mostom na rieke Wear pred jej ústím do Severného mora.
Výstavba prvého mosta "Wearmouth Bridge" prebiehala v rokoch 1793 – 1796. Po dokončení sa stal druhým postaveným liatinovým mostom na svete (po Iron Bridge). Most mal jedno rozpätie s dĺžkou , ktoré bolo najdlhším oblúkovým rozpätím na svete. Otvorený bol 9. augusta 1796 a jeho výstavba stála 28 tisíc libier. V roku 1805 bol most opravovaný a v rokoch 1857 – 1859 prestavaný podľa návrhu Roberta Stephensona. Po prestavbe bol otvorený v marci 1859.
Kvôli narastujúcemu objemu cestnej dopravy bolo v 20. rokoch 20. storočia rozhodnuté o stavbe nového mosta. Jeho výstavba prebiehala v rokoch 1928 – 1929 a otvorený bol Vojvodom z Yorku 31. októbra 1929. Kvôli prechodu cez rieku bol postavený okolo starého mosta, ktorý bol zničený v roku 1929. Hlavné rozpätie mosta je a jeho šírka je . Dnes slúži pre motorové vozidlá (cesta A183, A1018), pre cyklistov a chodcov.
Hneď vedľa mosta Wearmouth Bridge sa nachádza železničný most Monkwearmouth Railway Bridge.
Ivan Skljarský – Juhasevič

Ivan Skljarský – Juhasevič (* 1741, Príkra† 15. december 1814, Nevické, Podkarpatská Rus) bol rusínsky učiteľ a básnik. 
Vyštudoval vo Ľvove za kantora a učiteľa. Bol učiteľom, folklóristom, ikonopiscom, ilustrátorom a poetom na Podkarpatskej Rusi.
Skljarský – Juhasevič sa učil cirkevný spev, maliarstvo kníhtlače a taktiež prepis kníh v Haliči (1756-1750). Po absolvovaní školy bol učiteľom národnej školy v niekoľkých dedinách. V roku 1795 sa usadil v obci Nevické severne Užhorodu.
Skljarský – Juhasevič bol zapisovateľom duchovných (religióznych) a občianskych presní. Zapísal 30 rukopisných zbierok, okrem iného 3 almanachy (kalendáre) 1807, 1809, 4 spevníky a 7 zborníkov cirkevných piesní (irmologionov). Osobitné postavenie v jeho tvorbe má zbierka príslovie a morálnych zásad pod názvom: Všeobecne príslovia v spolku neučených. Je čas mlčať a rozprávať je súčasťou almanachu z roku 1807 roku. Svoju tvorbu doplnil vlastnými knižnými ilustráciami.
IRMOLOGION Spevy ruténskych irmologionov 17. - 20. storočia, Byzantská a ruská tradícia liturgického spevu
Tyne

Tyne () je dlhá rieka v severovýchodnom Anglicku (Spojené kráľovstvo) v oblasti Northumberland.
Priebeh toku.
Zdrojnica pramení v Cheviot Hills na severných svahoch pohoria Pennines. Samotná rieka "Tyne" vzniká sútokom Severnej a Južnej Tyne. Ústi do Severného mora, pričom vytvára úzky (100 až ) estuár, ktorý je dlhý.
Vodný režim.
Priemerný ročný prietok vody je 55 m³/s. Na dolnom toku sa prejavuje morský príliv, ktorý u Newcastle upon Tyne dosahuje výšku .
Využitie.
Vodná doprava pre námorné lode je možná k Newcastle upon Tyne. Pozdĺž dolného toku rieky sa tiahne súmestie Tyneside.
Anton Hodinka

Anton Hodinka (* 12. január 1864, Ladomirov – † 15. júl 1946, Budapešť) bol rusínsky historik. 
Študoval na gymnáziu v Marosille, Užhorode, Budapešti a na historickom inštitúte vo Viedni. V roku 1891 PhDr., 1912 univerzitný profesor, 1910 člen korešpondent, 1933 riadny člen UAV.
Roku 1892 archivár Ministerstva financií, knihovník knižnice cisárskeho rodu vo Viedni, 1906 prof. Právnickej akadémie, 1912 prednášal na Alžbetínskej univerzite v Bratislave, po jej zániku odišiel do Maďarska, 1923 prednášal na univerzite v Pécsi, od 1935 na odpočinku.
Venoval sa najmä dejinám Srbov a Rusínov, ako aj cirkevnej histórii, najmä dejinám grécko-katolíckej cirkvi. Autor monografických prác, prispieval do maďarských a inojazyčných odborných časopisov. Bádal v archívoch v monarchii v Taliansku, zúčastnil sa na vydávaní prameňov k uhorským dejinám. Jeho práce, poznačené cirkevných uhrofilským vedením, stopa na bohatom faktografickom materiálu a dodnes majú pramennú hodnotu. 
V rokoch 193233 rektor univerzity v Pécs.
Družeľubivka (Kalynivský rajón)

Družeľubivka () je dedina ("село") na Ukrajine v Kalynivskom rajóne vo Vinnyckej oblasti. Žije tu 786 obyvateľov.
Majstrovstvá sveta C kategórie v hádzanej žien 1986

Majstrovstvá sveta C kategórie v hádzanej žien 1986 boli 1. majstrovstvá sveta C kategórie v hádzanej žien, ktoré organizovala Medzinárodná hádzanárska federácia (IHF). Konali sa v siedmich španielskych mestách: Alicante, Bechi, Burriana, Castellón de la Plana, Denia, Mislata, Onda, Sagunto, Valencia a Villarreal, v dňoch od 31. októbra8. novembra 1986, za účasti 10 tímov. Na turnaji zvíťazilo . 
Majstrovstvá sveta C kategórie spolu s MS B kategórie nahradili kvalifikáciu európskych družstiev na hlavné podujatie majstrovstiev sveta. Tento turnaj slúžil ako kvalifikácia na Majstrovstvá sveta B kategórie 1987, ktoré organizovalo Bulharsko. Kvalifikovali sa na ne 2 najlepšie družstvá.
Podkôrničkovité

Podkôrničkovité (lat. "Aradidae") sú čeľaď bzdôch (Heteroptera), u nás zastúpená 21 druhmi, žijúcimi pod kôrou živých i odumretých stromov. Celosvetovo je známych okolo 2000 druhov v 210 rodoch.
Patria sem mykofágne druhy vysávajúce drevokazné huby pod kôrou napadnutých stromov (napr. "Aradus betulae"), ako aj druhy sajúce priamo na rastlinných pletivách stromov, spôsobujúce hospodárske škody ("Aradus cinnamomeus"). Množstvo druhov tejto čeľade je pomerne vzácnych.
The Paranoid

The Paranoid bola slovenská rocková kapela z malej dedinky Úľany nad Žitavou pri Nitre. Skupina vznikla v roku 2007. Kapela The Paranoid v roku 2013 podpísala zmluvu s najväčším slovenským vydavateľom Universal Music Group pod ktorým vydala tretí album s názvom Sedem. Tento album je oproti prvým dvom (Posledný nádych - 2010) a (Dva svety - 2012) vyspelejší po produkčnej a kreatívnej stránke, čím si kapela získala omnoho viac poslucháčov.
Franz Kaiser

Franz Heinrich Kaiser (* 25. apríl 1891, Wiesbaden, Nemecko – † 13. marec 1962, tamže) bol nemecký astronóm.
Životopis.
Po maturite vo Wiesbadene študoval v rokoch 1910 až 1914 astronómiu a meteorológiu na miestnej univerzite. Ako asistent v observatóriu v Heidelbergu objavil v rokoch 19111914 21 asteroidov, ktorým dal väčšinou mená súvisiace s rodinou, alebo regiónom.
V rokoch 1914 až 1918 pracoval ako meteorológ v meteorológickej službe. V roku 1915 promoval u Maxa Wolfa v Heidelbergu s prácou s názvom "Über die Interpolationsmethode bei der Vermessung von Himmelsaufnahmen". Od roku 1921 do roku 1925 bol prvým asistentom na štátnom observatóriu v Gdansku.
V roku 1925 založil spolu s wiesbadenskými amatérskymi hvezdármi "Astronomische Gesellschaft URANIA Wiesbaden". V roku 1946 začal prednášať astronómiu na znovuvybudovanej Johannes Gutenberg Universität Mainz.
Na jeho počesť bol pomenovaný asteroid 3183 Franzkaiser.
Panstvo

Panstvo môže byť:
Panstvá môžu byť aj anjeli jedného z anjelských zborov, pozri panstvá (kresťanstvo)
Aguti Azarov

Aguti Azarov (lat. "Dasyprocta azarae") je juhoamerický hlodavec z čeľade agutiovitých.
Opis.
Tento veľký, spoločenský, denný druh hlodavca má vyčnievajúce oči, krátke nohy a drobný chvost. Srsť je fŕkano svetlohnedá až stredne hnedá, na spodnej strane žltastá. Nohy majú rôzny počet prstov - na predných je ich päť a na zadných sú tri. Váži 2,4 až 3,2 kg a dorastá do dĺžky 45 až 57 cm plus 1,4 až 3,3 cm dlhý chvost. Dožíva sa 10 až 15 rokov.
Živia sa rôznymi semenami, plodmi a inými časťami rastlín. Aguti sú väčšinou monogamný. Samica je gravidná 100 dní, po ktorých vrhne 1 až 4 mláďatá, ktoré sú s rodičmi kým sa nenarodí ďalšia generácia. V ohrození šteká. Na väčšine jeho areálu výskytu ho ľudia lovia kvôli mäsu.
Výskyt.
Vyskytuje sa v Brazílii, Paraguaji a Argentíne. Je chovaný v mnohých ZOO.
Hulivci (Kalynivský rajón)

Hulivci () je sídlisko na Ukrajine v Kalynivskom rajóne Vinnyckej oblasti. Žije tu 378 obyvateľov.
Majstrovstvá Európy UEFS vo futsale žien 2015

Majstrovstvá Európy UEFS vo futsale žien 2015 sú v poradí 6. majstrovstvá Európy UEFS vo futsale AMF žien, ktoré organizuje Európska futsalová únia (UEFS). Konajú sa v dňoch od 14.18. decembra 2015 v Santa Coloma de Farners, v Katalánsku, za účasti 5 tímov. Jediným nováčikom turnaja je družstvo Holandska. Katalánsko organizuje ženský šampionát prvýkrát, v roku 2006 však hostilo mužské majstrovstvá. Zápasy sa hrajú v aréne Pavelló Els Saioners s kapacitou 500 miest. Víťazom sa stalo , ktoré sa v jedinej hranej skupine umiestnilo pred obhajcom titulu z a domácim . 
Pôvodne sa mal turnaj konať už v roku 2014, v katalánskom meste Santa Susana.